Blaze7451/Wiki-th-20250601 huggingface dataset:
ลิงวอก

ลิงวอก (Macaca mulatta) เป็นสัตว์เลี้ยงลูกด้วยนมในอันดับวานร (Primates) เป็นลิงที่มีร่างกายอ้วนสั้น บริเวณหลัง หัวไหล่ และตะโพกมีสีน้ำตาลปนเทา ส่วนบริเวณใต้ท้องและสีข้างมีสีอ่อนกว่า หางยาวประมาณครึ่งหนึ่งของความยาวลำตัว ขนหางค่อนข้างยาวและฟู มีการผลัดขนประมาณช่วงเดือนมิถุนายนถึงกรกฎาคมของทุกปี โดยจะเริ่มที่บริเวณปากก่อน หลังจากนั้นจึงจะเริ่มผลัดขนที่หลัง ตัวเมียอาจมีขนสีแดงในฤดูผสมพันธุ์ ขนที่หัวของลิงวอกจะชี้ตรงไปด้านหลัง ลิงตัวผู้มีขนาดใหญ่กว่าตัวเมีย
มีความยาวลำตัวและหัว 47–58.5 เซนติเมตร ความยาวหาง 20.5–28 เซนติเมตร น้ำหนัก 3–6 กิโลกรัม
มีการกระจายพันธุ์ตั้งแต่อัฟกานิสถาน, ภาคเหนือของอินเดีย, เนปาล, พม่า, ภาคใต้ของจีน, ลาว, เวียดนาม และภาคตะวันตกของไทย โดยในประเทศ ปัจจุบันเชื่อว่า เหลืออยู่เพียงฝูงสุดท้ายแล้วที่วัดถ้ำผาหมากฮ่อ ในพื้นที่อำเภอวังสะพุง จังหวัดเลย แต่จากข้อมูลล่าสุด ยังพบเห็นฝูงลิงวอกได้อีกที่บริเวณสะพานข้ามน้ำ หน่วยพิทักษ์ป่าศาลาพรม ในเขตรักษาพันธุ์สัตว์ป่าภูเขียว จังหวัดชัยภูมิ
มีพฤติกรรมชอบอยู่รวมกันเป็นฝูงใหญ่ ตั้งแต่ 50 ตัวขึ้นไป สมาชิกส่วนใหญ่ในฝูงประกอบไปด้วยลิงตัวเมียและลูก ๆ ตัวเมียในฝูงจะมีบทบาทสำคัญมากกว่าตัวผู้ แต่ลิงตัวผู้จะมีบทบาทในการปกป้องฝูง ลิงวอกเริ่มผสมพันธุ์ได้เมื่อมีอายุ 3–4 ปี ระยะตั้งท้องนาน 5–7 เดือน ออกลูกครั้งละ 1 ตัว ลิงตัวเมียจะอยู่กับฝูงไปจนตาย แต่ตัวผู้เมื่อโตขึ้น มักจะถูกขับไล่ให้ออกจากฝูง จากการศึกษาพบว่า ลิงวอกมีความสัมพันธ์กับชุมชนมนุษย์มาเป็นเวลานาน แต่การที่ลิงวอกมักเข้ามาอาศัยและใช้ประโยชน์ในพื้นที่เกษตรกรรม จึงทำให้ไม่กลัวคน ในบางครั้งจึงถูกจับฆ่าเพื่อนำมาทำเป็นอาหารและฆ่าเพื่อลดความรำคาญ 
ปัจจุบัน เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535 แต่ประชาชนทั่วไป สามารถ ขออนุญาตเลี้ยงได้ ตามกฎกระทรวงกำหนดชนิดของสัตว์ป่าชนิดที่เพาะพันธุ์ได้ พ.ศ. 2546 ส่วนใหญ่จะเลี้ยงไว้ใช้งาน เป็นลิงเก็บมะพร้าว ซึ่งเป็นอาชีพดังเดิมของคนไทยที่ควรอนุรักษ์ไว้

**อ้างอิง**

**แหล่งข้อมูลอื่น**
Macaca mulatta-  ARKive: images and movies of the rhesus macaque Macaca mulatta-  Brain maps and brain atlases of rhesus macaque-  Primate Info Net: Macaca mulatta Factsheet-  University of Michigan Museum of Zoology's Animal Diversity Web: Macaca mulatta-  Macaca mulatta Genome date=2019-01-18 -  Rhesus Play Film analysis of agonistic play by Donald Symons (UCSB) on DVD- View the  Macaque genome in Ensembl.- rheMac8
หมวดหมู่:วงศ์ลิงโลกเก่า
หมวดหมู่:สัตว์ที่พบในประเทศจีน
หมวดหมู่:สัตว์ป่าคุ้มครอง
ไอริเวอร์

ไอริเวอร์ (iriver) เป็นชื่อยี่ห้อของดิจิตอลออดิโอเพลเยอร์ และแผนกหนึ่งของบริษัทเรนคอม (ReignCom) ไอริเวอร์มีหน้าที่หลักคือทำตลาด จัดจำหน่าย และให้บริการลูกค้า ส่วนการผลิตนั้นเป็นหน้าที่ของบริษัทเรนคอม
ไอริเวอร์มีสำนักงานใหญ่ที่โซล ประเทศเกาหลีใต้ ไอริเวอร์ได้ออกผลิตภัณฑ์เครื่องเล่นเพลงดิจิตอลมาหลายชนิดตั้งแต่ปีพ.ศ. 2542 เครื่องเล่นที่เป็นรุ่นยอดฮิต ของคนไทยก็คือ iriver T10 

**แหล่งข้อมูลอื่น**
  บริษัทเรนคอม-  iriver.com 
หมวดหมู่:เครื่องใช้ไฟฟ้า
อำเภอกุสุมาลย์

กุสุมาลย์ เป็นอำเภอหนึ่งของจังหวัดสกลนคร

**ที่ตั้งและอาณาเขต**
อำเภอกุสุมาลย์ตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอนาหว้าและอำเภอโพนสวรรค์ (จังหวัดนครพนม)- ทิศตะวันออก ติดต่อกับอำเภอโพนสวรรค์ อำเภอเมืองนครพนม และอำเภอปลาปาก (จังหวัดนครพนม)- ทิศใต้ ติดต่อกับอำเภอโพนนาแก้วและอำเภอเมืองสกลนคร- ทิศตะวันตก ติดต่อกับอำเภอเมืองสกลนคร และอำเภอนาหว้า (จังหวัดนครพนม)

**การแบ่งเขตการปกครอง**

**การปกครองส่วนภูมิภาค**
อำเภอกุสุมาลย์แบ่งพื้นที่การปกครองออกเป็น 5 ตำบล 71 หมู่บ้าน

**การปกครองส่วนท้องถิ่น**
ท้องที่อำเภอกุสุมาลย์ประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลกุสุมาลย์ ครอบคลุมพื้นที่ตำบลกุสุมาลย์ เฉพาะหมู่ที่ 1, 6, 8, 10- องค์การบริหารส่วนตำบลกุสุมาลย์ ครอบคลุมพื้นที่ตำบลกุสุมาลย์ เฉพาะหมู่ที่ 2–5, 7, 9, 11–13- องค์การบริหารส่วนตำบลนาโพธิ์ ครอบคลุมพื้นที่ตำบลนาโพธิ์ทั้งตำบล- องค์การบริหารส่วนตำบลนาเพียง ครอบคลุมพื้นที่ตำบลนาเพียงทั้งตำบล- องค์การบริหารส่วนตำบลโพธิไพศาล ครอบคลุมพื้นที่ตำบลโพธิไพศาลทั้งตำบล- องค์การบริหารส่วนตำบลอุ่มจาน ครอบคลุมพื้นที่ตำบลอุ่มจานทั้งตำบล
กุสุมาลย์
อำเภอเต่างอย

เต่างอย เป็นอำเภอหนึ่งของจังหวัดสกลนคร เป็นที่รู้จักมากขึ้นเมื่อมีการเผยแพร่บทเพลง "เต่างอย" ของ จินตหรา พูนลาภ

**ที่ตั้งและอาณาเขต**
อำเภอเต่างอยตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองสกลนคร- ทิศตะวันออก ติดต่อกับอำเภอโคกศรีสุพรรณ และอำเภอนาแก (จังหวัดนครพนม)- ทิศใต้ ติดต่อกับอำเภอดงหลวง (จังหวัดมุกดาหาร) และอำเภอนาคู (จังหวัดกาฬสินธุ์)- ทิศตะวันตก ติดต่อกับอำเภอภูพาน

**ประวัติ**
เมื่อวันที่ 29 สิงหาคม พ.ศ. 2521 กระทรวงมหาดไทยให้แยกตำบลเต่างอย และตำบลบึงทวาย ออกจากการปกครองของอำเภอเมืองสกลนคร รวมตั้งเป็น กิ่งอำเภอเต่างอย ให้ขึ้นการปกครองกับอำเภอเมืองสกลนคร และในวันที่ 14 ตุลาคม พ.ศ. 2523 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลเต่างอย รวมตั้งเป็นตำบลนาตาล และในวันที่ 11 ธันวาคม พ.ศ. 2529 ได้แยกบางหมู่บ้านออกมาจากการปกครองของตำบลเต่างอยอีกครั้ง รวมตั้งเป็นตำบลจันทร์เพ็ญ จนกระทั่งเมื่อวันที่ 19 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น อำเภอเต่างอย จนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอเต่างอยแบ่งพื้นที่การปกครองออกเป็น 4 ตำบล 32 หมู่บ้าน ได้แก่

**การปกครองส่วนท้องถิ่น**
ท้องที่อำเภอเต่างอยประกอบด้วยองค์กรปกครองส่วนท้องถิ่น 4 แห่ง ได้แก่- องค์การบริหารส่วนตำบลเต่างอย ครอบคลุมพื้นที่ตำบลเต่างอยทั้งตำบล- องค์การบริหารส่วนตำบลบึงทวาย ครอบคลุมพื้นที่ตำบลบึงทวายทั้งตำบล- องค์การบริหารส่วนตำบลนาตาล ครอบคลุมพื้นที่ตำบลนาตาลทั้งตำบล- องค์การบริหารส่วนตำบลจันทร์เพ็ญ ครอบคลุมพื้นที่ตำบลจันทร์เพ็ญทั้งตำบล

**อ้างอิง**
ต่เงอย
อำเภอส่องดาว

ส่องดาว เป็นหนึ่งใน 18 อำเภอของ จังหวัดสกลนคร อยู่ทางทิศตะวันตกของจังหวัด มีแนวเขาภูพานกั้นบริเวณทิศใต้ของอำเภอ

**ที่ตั้งและอาณาเขต**
อำเภอส่องดาวตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสว่างแดนดิน- ทิศตะวันออก ติดต่อกับอำเภอสว่างแดนดินและอำเภอวาริชภูมิ- ทิศใต้ ติดต่อกับอำเภอวังสามหมอและอำเภอไชยวาน (จังหวัดอุดรธานี)- ทิศตะวันตก ติดต่อกับอำเภอสว่างแดนดิน

**การแบ่งเขตการปกครอง**

**การปกครองส่วนภูมิภาค**
อำเภอส่องดาวแบ่งพื้นที่การปกครองออกเป็น 4 ตำบล 46 หมู่บ้าน

**การปกครองส่วนท้องถิ่น**
ท้องที่อำเภอส่องดาวประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลส่องดาว ครอบคลุมพื้นที่บางส่วนของตำบลส่องดาวและบางส่วนของตำบลปทุมวาปี- เทศบาลตำบลท่าศิลา ครอบคลุมพื้นที่ตำบลท่าศิลาทั้งตำบล- เทศบาลตำบลส่องดาวหนองแดง ครอบคลุมพื้นที่ตำบลส่องดาว (นอกเขตเทศบาลตำบลส่องดาว)- เทศบาลตำบลปทุมวาปี ครอบคลุมพื้นที่ตำบลปทุมวาปี (นอกเขตเทศบาลตำบลส่องดาว)- เทศบาลตำบลวัฒนา ครอบคลุมพื้นที่ตำบลวัฒนาทั้งตำบล

ส่องดาว
เจลา

ชายหาดเมืองเจลา
เจลา (Gela) เป็นเมืองหนึ่งในจังหวัดกัลตานิสเซตตา แคว้นปกครองตนเองซิซิลี มีฐานะเป็นเทศบาล (comune) ตั้งอยู่ห่างจากเมืองกัลตานิสเซตตาซึ่งเป็นเมืองหลวงของจังหวัดประมาณ 84 กิโลเมตร เมืองเจลามีประชากร 77,051 คน (มิถุนายน 2551) ซึ่งเป็นเมืองที่มีประชากรมากกว่าเมืองหลวงของจังหวัด และมีพื้นที่ 276 ตารางกิโลเมตร
เมืองเจลาเป็นเมืองท่าและเมืองอุตสาหกรรมที่สำคัญ อุตสาหกรรมหนึ่งที่สำคัญมากก็คือที่นี่มีโรงกลั่นน้ำมันปิโตรเลียม

**แหล่งข้อมูลอื่น**
   Piccolo, Salvatore. Gela. Ancient History Encyclopedia. December 20, 2017. -   เว็บไซด์อย่างเป็นทางการ -  ข้อมูลทั่วไปทางโบราณคดีของเมือง date=2004-08-14   
หมวดหมู่:เมืองในแคว้นซิซิลี
มีเคอิล ซาคัชวีลี

มีเคอิล ซาคัชวีลี (จอร์เจีย: მიხეილ სააკაშვილი, Mikheil Saakashvili) เป็นนักการเมืองชาวยูเครนและอดีตนักการเมืองชาวจอร์เจียเขาเป็นอดีตประธานาธิบดีของสาธารณรัฐจอร์เจีย ดำรงตำแหน่งตั้งแต่ 25 มกราคม พ.ศ. 2547 ถึง 25 พฤศจิกายน พ.ศ. 2550 และได้ลงสมัครเพื่อเข้าชิงตำแหน่งประธานาธิบดีอีกสมัยในเลือกตั้งประธานาธิบดีจอร์เจียที่จะจัดขึ้นใน พ.ศ. 2551 ซึ่งระหว่างช่วงก่อนการเลือกตั้ง นางนีนอ บูร์จานาดเซ โฆษกรัฐสภา จะทำหน้าที่รักษาการแทน
หลังจากที่หมดวาระประธานาธิบดีในปี พ.ศ. 2556 ซาคัชวีลี ได้ไปเป็นผู้ว่าการแคว้นโอเดสซาที่ประเทศยูเครนในปี พ.ศ. 2558 ถึงปี พ.ศ. 2559

**อ้างอิง**

**หนังสือเพื่มเติม**
 Asmus, Ronald. A Little War that Shook the World : Georgia, Russia, and the Future of the West. NYU (2010). ISBN 978-0-230-61773-5
*cite journal|author=Savodnik, Peter|date=January 2009|title=Essay: Georgian Roulette: Mikheil Saakashvili beckons from the brink |journal=Harper's Magazine|volume=318|issue=1904|pages=36–42

**แหล่งข้อมูลอื่น**
Mikheil Saakashvili
*Mikheil Saakashvili- Mikheil Saakashvili Full Biography date=2015-04-01 
หมวดหมู่:ประธานาธิบดีจอร์เจีย
หมวดหมู่:ชาวจอร์เจีย
หมวดหมู่:บุคคลจากทบิลิซี
ลิเบียนอาหรับแอร์ไลน์ เที่ยวบินที่ 114

ลิเบียนอาหรับแอร์ไลน์ เที่ยวบินที่ 114 (ปัจจุบันเปลี่ยนชื่อเป็น ลิเบียนแอร์ไลน์) เป็นเที่ยวบินพาณิชย์ของลิเบีย เดินทางจากทริโปลี มุ่งหน้าสู่ไคโร เมื่อวันที่ 21 กุมภาพันธ์ พ.ศ. 2516 ระหว่างทางเกิดพายุทรายทำให้ทัศนวิสัยไม่ดี นักบินจึงทำการบินด้วยระบบอิเลคโทรนิคส์ และหลงเข้าไปในเขตยึดครองของอิสราเอลเหนือคลองสุเอซ บริเวณคาบสมุทรไซนาย และถูกสกัดกั้นโดยเครื่องบินขับไล่ แฟนทอม เอฟ-4 ของกองทัพอากาศอิสราเอล และต้องร่อนลงจอดฉุกเฉินลงบนเนินทราย ทำให้มีผู้เสียชีวิต 108 คน รอดชีวิต 5 คน รวมทั้งนักบินผู้ช่วยชาวลิเบีย 

**อ้างอิง**
หมวดหมู่:อุบัติเหตุทางการบินในปี พ.ศ. 2516
หมวดหมู่:ความขัดแย้งระหว่างอาหรับ-อิสราเอล
หมวดหมู่:อุบัติเหตุทางการบินในประเทศอียิปต์
หมวดหมู่:อุบัติเหตุของเครื่องบินโบอิง 727
หมวดหมู่:เหตุเครื่องบินพาณิชย์ถูกยิงตก
สัจพจน์ของเบอร์แทรนด์

สัจพจน์ของเบอร์แทรนด์ (Bertrand's postulate) เป็นทฤษฎีบทในทฤษฎีจำนวน ซึ่งกล่าวว่า สำหรับจำนวนเต็ม n > 3 ใด ๆ จะมีจำนวนเฉพาะ p อย่างน้อยหนึ่งตัวที่ n  1 จะมีจำนวนเฉพาะ p ที่ n < p < 2n)
สัจพจน์ของเบอร์แทรนด์ถูกตั้งเป็นข้อความคาดการณ์ขึ้นเป็นครั้งแรกโดย โจเซฟ เบอร์แทรนด์ ในปี พ.ศ. 2388 ต่อมา เชบีเชฟ เป็นผู้พิสูจน์ข้อคาดการณ์นี้ได้เป็นคนแรกในปี พ.ศ. 2393 บางครั้งสัจพจน์นี้จึงเรียกว่า ทฤษฎีบทของเบอร์แทรนด์-เชบีเชฟ หรือ ทฤษฎีบทของเชบีเชฟ ต่อมา รามานุจัน ได้แสดงบทพิสูจน์ที่ง่ายกว่าไว้ และ พอล แอร์ดิช ได้แสดงการพิสูจน์โดยใช้ฟังก์ชันเชบีเชฟใน พ.ศ. 2475

**อ้างอิง**
 Erdős, P. "A Theorem of Sylvester and Schur." J. London Math. Soc. 9, 282–288, 1934. - Chris Caldwell,  Bertrand's postulate at Prime Pages glossary.
หมวดหมู่:ทฤษฎีบททางคณิตศาสตร์
หมวดหมู่:ทฤษฎีจำนวน
ซ.ต.พ.

ซ.ต.พ. (Q.E.D.) เป็นอักษรย่อที่มักใช้ ณ ตอนจบของบทพิสูจน์ทางคณิตศาสตร์ ย่อมาจาก ซึ่งต้องพิสูจน์ (quod erat demonstrandum; which was to be demonstrated)

**แหล่งข้อมูลอื่น**
 Earliest Known Uses of Some of the Words of Mathematics (Q)
หมวดหมู่:คำศัพท์คณิตศาสตร์
หมวดหมู่:วงศัพท์
หมวดหมู่:การพิสูจน์
คำสลับอักษร

แอนิเมชันของคำสลับอักษร "Listen = Silent"
คำสลับอักษร หรือ อะนาแกรม หรือ  แอนาแกรม (anagram) คือข้อความเกิดจากการนำตัวอักษรในอีกข้อความหนึ่งทั้งหมดมาเรียงสลับที่กัน เช่น คำว่า anagram สามารถสลับเรียงใหม่เป็นวลีที่ไม่มีความหมายว่า "nag a ram" ซึ่งเป็นข้อเสนอแนะไข่อีสเตอร์ในกูเกิลหลังค้นหาคำว่า "anagram"

**ตัวอย่าง**
President Obama = a baptism redone"
คำสลับอักษรอาจสร้างขึ้นเพื่อเป็นความเห็นเกี่ยวกับเรื่อง โดยอาจเป็นเรื่องล้อเลียน วิจารณ์ หรือเสียดสี เช่น:- "New York Times" = "monkeys write"- "Church of Scientology" = "rich-chosen goofy cult"- "McDonald's restaurants" = "Uncle Sam's standard rot"- "coronavirus" = "carnivorous"- "She Sells Sanctuary" = "Santa; shy, less cruel" หรือ "Satan; cruel, less shy"
คำสลับอักษรอาจเป็นคำพ้องความหมายกับศัพท์ต้นฉบับ เช่น:- "evil" = "vile"- "a gentleman" = "elegant man"- "silent" = "listen"
คำสลับอักษรอาจมีความหมายตรงข้ามกับศัพท์หรือวลีต้นฉบับ ซึ่งมีชื่อเรียกว่า "antigram" เช่น:- "restful" = "fluster"- "cheater" = "teacher"- "funeral" = "real fun"- "adultery" = "true lady"- "forty five" = "over fifty"- "Santa" = "Satan"
บางครั้งสามารถเปลี่ยนวิสามานยนามหรือชื่อบุคคลไปเป็นประโยคได้- "William Shakespeare" = "I am a weakish speller"- "Madam Curie" = "Radium came"- "George Bush" = "He bugs Gore"- "Tom Marvolo Riddle" = "I am Lord Voldemort"
นอกจากนี้ยังสามารถเปลี่ยนชนิดของคำ เช่น คำคุณศัพท์ "silent" ไปเป็นคำกริยา "listen"

**ดูเพิ่ม**
 แพนแกรม- แอมบิแกรม

**อ้างอิง**

**อ่านเพิ่ม**
 Henry Benjamin Wheatley. Of Anagrams: A Monograph Treating of Their History from the Earliest Ages to the Present Time. Williams & Norgate, 1862.- Word Ways: The Journal of Recreational Linguistics.  Greenwood Periodicals et al., 1968–. 0043-7980.- Howard W. Bergerson. Palindromes and Anagrams.  Dover Publications, 1973. 978-0486206646.

**แหล่งข้อมูลอื่น**
  AnagramThis - An ad-free online anagram creator
หมวดหมู่:การเล่นคำ
หมวดหมู่:วงศัพท์
หมวดหมู่:ปริศนา
อำเภอนิคมน้ำอูน

นิคมน้ำอูน เป็นอำเภอหนึ่งของจังหวัดสกลนคร

** ประวัติ**
เมื่อปี 2512 กรมชลประทานได้สร้างเขื่อนน้ำอูนที่ตำบลแร่ อำเภอพังโคน ตำบลนาใน อำเภอพรรณานิคม และตำบลวาริชภูมิ อำเภอวาริชภูมิ ทำให้ราษฎรที่อาศัยอยู่ในเขตพื้นที่น้ำท่วมต้องอพยพขึ้นไปอยู่บริเวณเชิงเขาภูพาน ที่ตำบลหนองปลิง และตำบลนิคมน้ำอูน อำเภอวาริชภูมิ จึงเกิดเป็นชุมชนขึ้นเมื่อวันที่ 16 มิถุนายน 2518 กระทรวงมหาดไทยได้ประกาศตั้งกิ่งอำเภอนิคมน้ำอูน ประกอบด้วย ตำบลหนองปลิงและตำบลนิคมน้ำอูน  เมื่อวันที่ 4 กรกฎาคม 2537 ได้ยกฐานะขึ้นเป็นอำเภอนิคมน้ำอูน ประกอบด้วย 4 ตำบล คือ  ตำบลหนองปลิง  ตำบลนิคมน้ำอูน  ตำบลสุวรรณคาม และตำบลหนองบัว

**ที่ตั้งและอาณาเขต**
อำเภอนิคมน้ำอูนตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอวาริชภูมิและอำเภอพรรณานิคม- ทิศตะวันออก ติดต่อกับอำเภอพรรณานิคมและอำเภอกุดบาก- ทิศใต้ ติดต่อกับอำเภอกุดบาก และอำเภอวังสามหมอ (จังหวัดอุดรธานี)- ทิศตะวันตก ติดต่อกับอำเภอวาริชภูมิ

**การแบ่งเขตการปกครอง**

**การปกครองส่วนภูมิภาค**
อำเภอนิคมน้ำอูนแบ่งพื้นที่การปกครองออกเป็น 4 ตำบล 29 หมู่บ้าน ได้แก่

**การปกครองส่วนท้องถิ่น**
ท้องที่อำเภอนิคมน้ำอูนประกอบด้วยองค์กรปกครองส่วนท้องถิ่นจำนวน 4 แห่ง ได้แก่- องค์การบริหารส่วนตำบลนิคมน้ำอูน ครอบคลุมพื้นที่ตำบลนิคมน้ำอูนทั้งตำบล- องค์การบริหารส่วนตำบลหนองปลิง ครอบคลุมพื้นที่ตำบลหนองปลิงทั้งตำบล- องค์การบริหารส่วนตำบลสุวรรณคาม ครอบคลุมพื้นที่ตำบลสุวรรณคามทั้งตำบล- องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล
นิคมน้ำอูน
อำเภอบ้านม่วง

บ้านม่วง เป็นอำเภอหนึ่งของจังหวัดสกลนคร 

**ประวัติ**
ท้องที่อำเภอบ้านม่วง เดิมเป็นส่วนหนึ่งของอำเภอวานรนิวาส ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านม่วง ตามประกาศกระทรวงมหาดไทยลงวันที่ 1 มีนาคม พ.ศ. 2511 โดยมีผลบังคับตั้งแต่วันที่ 19 มีนาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบ้านม่วง ตามประกาศกระทรวงมหาดไทยลงวันที่ 1 พฤศจิกายน พ.ศ. 2514 โดยให้มีผลตั้งแต่วันที่ 16 พฤศจิกายน ปีเดียวกัน- วันที่ 19 มีนาคม 2511 แยกพื้นที่ตำบลมาย ตำบลม่วง และตำบลดงหม้อทอง อำเภอวานรนิวาส มาตั้งเป็น กิ่งอำเภอบ้านม่วง ขึ้นกับอำเภอวานรนิวาส- วันที่ 16 พฤศจิกายน 2514 ยกฐานะจากกิ่งอำเภอบ้านม่วง อำเภอวานรนิวาส เป็น อำเภอบ้านม่วง- วันที่ 23 กันยายน 2518 ตั้งตำบลดงเหนือ แยกออกจากตำบลดงหม้อทอง- วันที่ 27 ธันวาคม 2520 จัดตั้งสุขาภิบาลบ้านม่วง ในท้องที่บางส่วนของหมู่ที่ 1,2 และ 3 ตำบลม่วง- วันที่ 14 ตุลาคม 2523 ตั้งตำบลดงหม้อทองใต้ แยกออกจากตำบลดงหม้อทอง- วันที่ 2 สิงหาคม 2526 ตั้งตำบลห้วยหลัว แยกออกจากตำบลมาย- วันที่ 30 มิถุนายน 2530 ตั้งตำบลโนนสะอาด แยกออกจากตำบลม่วง- วันที่ 7 พฤศจิกายน 2532 ตั้งตำบลหนองกวั่ง แยกออกจากตำบลมาย และตั้งตำบลบ่อแก้ว แยกออกจากตำบลม่วง- วันที่ 25 พฤษภาคม 2542 ยกฐานะจากสุขาภิบาลบ้านม่วง เป็นเทศบาลตำบลบ้านม่วง

**ที่ตั้งและอาณาเขต**
อำเภอบ้านม่วงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอโซ่พิสัยและอำเภอพรเจริญ (จังหวัดบึงกาฬ)- ทิศตะวันออก ติดต่อกับอำเภอพรเจริญ (จังหวัดบึงกาฬ) และอำเภอคำตากล้า- ทิศใต้ ติดต่อกับอำเภอวานรนิวาสและอำเภอเจริญศิลป์- ทิศตะวันตก ติดต่อกับอำเภอบ้านดุง (จังหวัดอุดรธานี) และอำเภอเฝ้าไร่ (จังหวัดหนองคาย)

**การแบ่งเขตการปกครอง**

**การปกครองส่วนภูมิภาค**
อำเภอบ้านม่วงแบ่งพื้นที่การปกครองออกเป็น 9 ตำบล 98 หมู่บ้าน ได้แก่

**การปกครองส่วนท้องถิ่น**
ท้องที่อำเภอบ้านม่วงประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลบ้านม่วง ครอบคลุมพื้นที่บางส่วนของตำบลม่วง- เทศบาลตำบลห้วยหลัว ครอบคลุมพื้นที่ตำบลห้วยหลัวทั้งตำบล- องค์การบริหารส่วนตำบลม่วง ครอบคลุมพื้นที่ตำบลม่วง (นอกเขตเทศบาลตำบลบ้านม่วง)- องค์การบริหารส่วนตำบลมาย ครอบคลุมพื้นที่ตำบลมายทั้งตำบล- องค์การบริหารส่วนตำบลดงหม้อทอง ครอบคลุมพื้นที่ตำบลดงหม้อทองทั้งตำบล- องค์การบริหารส่วนตำบลดงเหนือ ครอบคลุมพื้นที่ตำบลดงเหนือทั้งตำบล- องค์การบริหารส่วนตำบลดงหม้อทองใต้ ครอบคลุมพื้นที่ตำบลดงหม้อทองใต้ทั้งตำบล- องค์การบริหารส่วนตำบลโนนสะอาด ครอบคลุมพื้นที่ตำบลโนนสะอาดทั้งตำบล- องค์การบริหารส่วนตำบลหนองกวั่ง ครอบคลุมพื้นที่ตำบลหนองกวั่งทั้งตำบล- องค์การบริหารส่วนตำบลบ่อแก้ว ครอบคลุมพื้นที่ตำบลบ่อแก้วทั้งตำบล

**อ้างอิง**
บ้านม่วง
อำเภอเจริญศิลป์

เจริญศิลป์ เป็นอำเภอหนึ่งในจำนวน 18 อำเภอของจังหวัดสกลนคร เดิมเป็นส่วนหนึ่งของอำเภอสว่างแดนดิน แต่เนื่องจากระยะทางในการติดต่อราชการนั้นห่างไกลจากอำเภอสว่างแดนดิน จึงได้มีการแยก 5 ตำบลทางตอนเหนือและตั้งเป็น กิ่งอำเภอเจริญศิลป์ เมื่อวันที่ 5 กุมภาพันธ์ พ.ศ. 2531 โดยให้มีผลตั้งแต่วันที่ 15 กุมภาพันธ์ ปีเดียวกัน และต่อมาได้จัดตั้งเป็นอำเภอเจริญศิลป์ เมื่อวันที่ 3 มิถุนายน พ.ศ. 2537

**ที่ตั้งและอาณาเขต**
อำเภอเจริญศิลป์ตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอบ้านม่วง- ทิศตะวันออก ติดต่อกับอำเภอวานรนิวาส- ทิศใต้ ติดต่อกับอำเภอสว่างแดนดิน- ทิศตะวันตก ติดต่อกับอำเภอบ้านดุง (จังหวัดอุดรธานี)

**การแบ่งเขตการปกครอง**

**การปกครองส่วนภูมิภาค**
อำเภอเจริญศิลป์แบ่งพื้นที่การปกครองออกเป็น 5 ตำบล 59 หมู่บ้าน ได้แก่

**การปกครองส่วนท้องถิ่น**
ท้องที่อำเภอเจริญศิลป์ประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลเจริญศิลป์ ครอบคลุมพื้นที่บางส่วนของตำบลเจริญศิลป์และตำบลทุ่งแก- องค์การบริหารส่วนตำบลบ้านเหล่า ครอบคลุมพื้นที่ตำบลบ้านเหล่าทั้งตำบล- องค์การบริหารส่วนตำบลเจริญศิลป์ ครอบคลุมพื้นที่ตำบลเจริญศิลป์ (นอกเขตเทศบาลตำบลเจริญศิลป์)- องค์การบริหารส่วนตำบลทุ่งแก ครอบคลุมพื้นที่ตำบลทุ่งแก (นอกเขตเทศบาลตำบลเจริญศิลป์)- องค์การบริหารส่วนตำบลโคกศิลา ครอบคลุมพื้นที่ตำบลโคกศิลาทั้งตำบล- องค์การบริหารส่วนตำบลหนองแปน ครอบคลุมพื้นที่ตำบลหนองแปนทั้งตำบล

เจริญศิลป์
มุโต้ ยูกิ

__NOTOC__
มุโต้ ยูกิ หรือ ยูกิ มุโต้ (Mutō Yūgi; Yugi Mutou) เป็นตัวละครสมมติที่สร้างโดยคาซูกิ ทากาฮาชิ และเป็นตัวละครเอกของเรื่องเกมกลคนอัจฉริยะ ยูกิเป็นเด็กหนุ่มมัธปลายที่ชอบเล่นการเกมวันหนึ่งได้ไขปริศนาอียิปต์โบราณที่รู้จักกันในชื่อตัวต่อพันปี ด้วยแรงอธิษฐานอันแรงกล้าที่อยากจะได้เพื่อนสนิท และได้ปลุกวิญญาณฟาโรห์ที่ชื่อ อาเทม (; Atem) หรือ ยูกิด้านมืด (Yami Yūgi; Yami Yugi) ในระหว่างเนื้อเรื่องยูกิจะสร้างมิตรภาพกับตัวละครประกอบ, ตอบโต้กับอาเทม, และเรียนรู้ความลับของอาเทม นอกเหนือจากเกมกลคนอัจฉริยะแฟรนไซส์ ยูกิได้ปรากฏตัวในวิดีโอเกมดังกล่าว จัมป์ซูเปอร์สตาส์, จัมป์อัลทิเมตสตาส์, และจัมป์ฟอร์ซ

**การออกแแบบ**

**บุคลิกภาพของตัวละคร**
ยูกิเป็นเด็กหนุ่มมีนิสัยใจดีและไร้เดียงสา เขาเก่งเกมประเภทปริศนาคำทาย, ปริศนาตัวต่อ, และโดยเฉพาะเกมดูเอลมอนสเตอร์ ในตอนที่ชาดีห์ใช้กุญแจพันปีเปิดห้องแห่งจิตใจของยูกิ ในห้องนั้นไร้ซึ่งความคิดชั่วแต่เต็มใปด้วยความบริสุทธิ์ นี้ไม่ได้หมายความว่ายูกิจะไม่โกรธใครเลย แต่ยูกิยินดีที่จะให้อภัยพวกเขา และยูกินั้นเกลียดการวิวาทและการใช้กำลัง
มุโต้ ยูกิไม่เหมื่อนกับอาเทมตรงที่เขาไม่มีปัญหากับการพ่ายแพ้ ซึ่งเขายินดีที่จะแพ้ถ้ามันหมายถึงการช่วยเหลือคู่แข่งของเขา ยูกิมักจะขาดความมั่นใจในความสามารถของเขา แต่เวลาภายไปในเนื้อเรื่องยูกิเริ่มมีความมั่นใจและแน่นอนมากขึ้น นอกจากนี้ยูกิยังยินดีที่จะสละชีวิตของตนเองถ้ามันหมายถึงการช่วยชีวิตผู้อื่นเช่นโจวโนะอุจิหรืออาเทม

**การสร้างและการพัฒนา**
คาซูกิ ทากาฮาชิ ได้ให้ความสนใจในเกมมาโดยตลอด โดยอ้างว่าเป็นเด็กที่ติดเกมและยังคงสนใจเกมในขณะที่ผู้ใหญ่ เขาชอบเล่นเกมที่มีผู้เล่นกลายเป็นฮีโร่ โดยตัดสินใจให้ เกมกลคนอัจฉริยะ เป็นเหมือนเกมดังกล่าวที่มี ยูกิเป็นเด็กที่อ่อนแอเมื่อเล่นเกมจะกลายเป็นฮีโร่ มิตรภาพคือธีมหลักที่สำคัญของเรื่องเกมกลคนอัจฉริยะ ซึ่งทากาฮาชิได้ระบุไว้ว่าชื่อตัวละครของ "ยูกิ" และ "โจวโนะอุจิ" มีพื้นฐานมาจากคำว่ายูโจว yūjō (友情) ที่หมายถึง "มิตรภาพ" ทากาฮาชิคิดว่าเด็กทุกคนใฝ่ฝันที่จะอยากแปลงร่างได้ (変身) ซึ่งทำให้ยูกิแปลงร่างเป็นยูกิอีกคน (ยูกิด้านมืด) ทำให้นิสัยเปลี่ยนไปเป็นผู้เล่นเกมที่ฉลาดและไร้เทียมทาน เพื่อเป็นสิ่งดึงดูดสำหรับเด็ก

**อ้างอิง**
หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ตัวละครชาวอียิปต์
หมวดหมู่:ตัวละครภาพยนตร์
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นฟาโรห์
หมวดหมู่:ตัวละครที่เป็นผี
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่เป็นโรคหลายบุคลิก
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครในยูกิโอ เกมกลคนอัจฉริยะ

หมวดหมู่:ยูกิโอ เกมกลคนอัจฉริยะ
ยูกิโอ เกมกลคนอัจฉริยะ
ย
หมวดหมู่:ตัวละครที่เป็นนักเล่นเกมไพ่
ย
หมวดหมู่:ยูกิโอ เกมกลคนอัจฉริยะ

หมวดหมู่:อนิเมะ
หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:รายการโทรทัศน์ของทีวีโตเกียว
หมวดหมู่:มังงะ
หมวดหมู่:เกมไพ่ในอนิเมะและมังงะ
หมวดหมู่:แกลลอป (สตูดิโอ)
คาสิโอ

บริษัท คาสิโอ คอมพิวเตอร์ จำกัด (Kashio Keisanki Kabushiki-gaisha) เป็นบริษัทที่ผลิตเครื่องมือและอุปกรณ์อิเล็กทรอนิกส์ของญี่ปุ่น สำนักงานใหญ่ตั้งอยู่ที่กรุงโตเกียว ก่อตั้งขึ้นเมื่อ ค.ศ. 1946 คาสิโอมีชื่อเสียงในด้านการผลิตเครื่องคิดเลข เครื่องเสียง พีดีเอ กล้องถ่ายรูป เครื่องดนตรี และนาฬิกาข้อมือ เมื่อปี ค.ศ. 1957 คาสิโอเป็นรายแรกของโลกที่ผลิตและจำหน่ายเครื่องคิดเลขไฟฟ้าขนาดกะทัดรัด

**ประวัติ**
คาสิโอก่อตั้งขึ้นในเดือนเมษายน ค.ศ. 1946 โดยทาดาโอะ คาชิโอะ (Kashio Tadao) วิศวกรผู้เชี่ยวชาญในสาขาเทคโนโลยีสิ่งทอ ผลิตภัณฑ์หลักชิ้นแรกของคาชิโอะคือแหวนที่ใช้สำหรับจับบุหรี่ เรียกว่า ยูบิวะไพป์ ซึ่งทำให้ผู้สวมสามารถสูบบุหรี่ได้หมดทั้งมวนโดยที่ไม่ต้องถือเอง เนื่องจากประเทศญี่ปุ่นในขณะนั้นได้เข้าร่วมสงครามโลกครั้งที่สอง บุหรี่จึงเป็นของที่มีค่า สิ่งประดิษฐ์ของคาชิโอะจึงประสบความสำเร็จในระดับหนึ่ง
หลังจากที่คาชิโอะและน้องชายของเขาได้พบเห็นเครื่องคิดเลขที่ทำงานด้วยไฟฟ้าในงาน Business Show ครั้งที่หนึ่งที่กินซะ โตเกียว ในปี ค.ศ. 1949 พวกเขาเล็งเห็นถึงโอกาสเพิ่มรายได้อื่นนอกจากการขายยูบิวะไพป์ โดยการสร้างเครื่องคิดเลขของพวกเขาขึ้นมาเอง เครื่องคิดเลขส่วนใหญ่ในสมัยนั้นทำงานด้วยเฟือง และใช้งานด้วยการหมุนด้วยมือหรือมอเตอร์ คาชิโอะผู้ซึ่งมีความรู้ทางด้านอิเล็กทรอนิกส์มาบ้าง จึงเริ่มประดิษฐ์เครื่องคิดเลขโดยใช้ขดลวดโซเลนอยด์ เครื่องคิดเลขขนาดเท่าโต๊ะหนังสือจึงสร้างสำเร็จในปี ค.ศ. 1954 นับเป็นเครื่องคิดเลขที่ทำงานด้วยเครื่องจักรกลผสมกับไฟฟ้าเครื่องแรกของญี่ปุ่น นวัตกรรมที่สำคัญอย่างหนึ่งในเครื่องคิดเลขของเขาคือ การดัดแปลงแผงปุ่มตัวเลขให้เหลือแค่ 10 ปุ่ม จากเดิมที่มีตัวเลขวางเรียงกันทุกหลัก (เช่นหลักหน่วยก็มี 1-9 หลักสิบก็มี 10-90 หลักร้อยก็มี 100-900 ฯลฯ) และนวัตกรรมอีกอย่างหนึ่งคือการลดหน้าต่างแสดงผลให้เหลือเพียงช่องเดียว เทียบกับเครื่องอื่นๆ ที่มีสามช่อง (ได้แก่ช่องสำหรับตัวตั้งสองตัวและช่องแสดงผลลัพธ์)
ในปี ค.ศ. 1957 คาสิโอได้วางจำหน่ายเครื่องคิดเลขขนาดกะทัดรัดรุ่น 14-A ในราคา 485,000 เยน ซึ่งทำงานด้วยไฟฟ้าเพียงอย่างเดียวเป็นเครื่องแรกของโลก โดยใช้เทคโนโลยีรีเลย์เป็นพื้นฐาน และในปีเดียวกันนี้ คาสิโอได้ยกระดับขึ้นเป็นบริษัท คาสิโอ คอมพิวเตอร์ จำกัด
ในช่วงคริสต์ทศวรรษที่ 1980 คาสิโอได้รับความนิยมเพิ่มขึ้นอย่างมาก จากการจำหน่ายเครื่องมือเครื่องใช้อิเล็กทรอนิกส์และเครื่องดนตรีคีย์บอร์ดไฟฟ้า

**อ้างอิง**
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2489
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
เชย์ กิฟเวน

เชย์มัส จอห์น เจมส์ กิฟเวน หรือ เชย์ กิฟเวน (Shay Given, เกิด 20 เมษายน ค.ศ. 1976) เป็นอดีตนักฟุตบอลชาวไอริชตำแหน่งผู้รักษาประตู
เชย์ กิฟเวน เป็นหนึ่งในนักฟุตบอลที่ลงสนามให้กับทีมชาติมากเกินกว่า 100 นัด โดยเขาเป็นผู้รักษาประตูที่ได้ลงเล่นให้กับฟุตบอลทีมชาติสาธารณรัฐไอร์แลนด์มากที่สุดเป็นอันดับหนึ่งในบรรดาผู้รักษาประตูทั้งหมดของทีมชาติสาธารณรัฐไอร์แลนด์ และเป็นผู้เล่นที่ได้ลงสนามมากที่สุดเป็นอันดับสองในทีมชาติรองจากร็อบบี คีน โดยกิฟเวน ได้เป็นผู้รักษาประตูตัวจริงของทีมชาติในทัวร์นาเมนต์สำคัญอย่างฟุตบอลโลก 2002 ที่ประเทศญี่ปุ่น และฟุตบอลชิงแชมป์แห่งชาติยุโรป 2012 ที่ประเทศโปแลนด์ รวมทั้งเป็นผู้รักษาประตูตัวสำรองในฟุตบอลชิงแชมป์แห่งชาติยุโรป 2016 ที่ประเทศฝรั่งเศส

**ประวัติ**
เชย์ กิฟเวน เกิดเมื่อวันที่ 20 เมษายน ค.ศ. 1976 ที่ลิปฟอร์ดในสาธารณรัฐไอร์แลนด์ เป็นผู้รักษาประตูที่เป็นนักเตะฝึกหัดของเซลติกในระหว่างปีที่เล่นให้กับเซลติก (ค.ศ. 1993 - ค.ศ. 1994) เขาไม่ได้รับโอกาสมากนัก เนื่องจากอายุยังน้อย เขาจึงย้ายไปร่วมทีมแบล็กเบิร์นในที่สุด
หลังจากยังทีมเขาก็ยังมีโอกาสไม่มาก เขาจึงเซ็นสัญญากับ สวินดอนทาวน์ และ ซันเดอร์แลนด์ ด้วยสัญญายืมตัว และได้ลงเล่นมากขึ้น หลังจากนั้นกิฟเวนก็เซ็นสัญญาย้ายไปร่วมทีมนิวคาสเซิล
ในฟุตบอลโลก 2002 กิฟเวนได้รับความไว้วางใจให้เป็นผู้รักษาประตูมือหนึ่งของทีมชาติไอร์แลนด์ และสร้างผลงานได้อย่างยอดเยี่ยม แต่ก็พ่ายแพ้ด้วยการดวลจุดโทษกับทีมชาติสเปน ทำให้ทีมชาติไอร์แลนด์ตกรอบอย่างน่าเสียดาย
กิฟเวนมีชื่อเป็นนักเตะยอดเยี่ยมของ พีเอฟเอ ในปี 2002 และ 2006 ด้วย
วันที่ 1 กุมภาพันธ์ ค.ศ. 2009 กิฟเวนผ่านการตรวจร่างกายกับแมนเชสเตอร์ซิตี และเซ็นสัญญาเป็นเวลา 4 ปีครึ่ง ด้วยค่าตัว 7 ล้านปอนด์ โดยกิฟเวนได้สวมเสื้อหมายเลข 37 แต่ปัจจุบันได้เปลี่ยนเป็นหมายเลข 1 แล้ว
กิฟเว่นเป็นผู้เล่นที่ลงสนามให้ทีมชาติไอร์แลนด์มากทีสุดถึง 125 นัด โดยค่าจ้างทั้งหมดที่เขาได้รับจากการลงสนามในการแข่งขันระดับชาติเขาได้มอบให้กับองค์กรเพื่อการกุศล
วันที่ 13 สิงหาคม ค.ศ. 2012 กิฟเว่นได้ประกาศผ่านทวิตเตอร์ส่วนตัวของเขาเกี่ยวกับการแขวนถุงมือให้กับทีมชาติว่า "การได้รับใช้ชาติเป็นประสบการณ์อันล้ำค่าที่มิอาจลืมเลือน"

**สถิติ**
1993–94
เซลติก
พรีเมียร์ดิวิชัน
0
0
0
0
0
0
0
0
0
0
1994–95
แบล็กเบิร์น
พรีเมียร์ลีก
0
0
0
0
1
0
0
0
1
0
1995–96
สวินดอน
ดิวิชันสอง
5
0
0
0
0
0
0
0
5
0
1995–96
ซันเดอร์แลนด์
ดิวิชันหนึ่ง
17
0
0
0
0
0
0
0
17
0
1996–97
แบล็กเบิร์น
พรีเมียร์ลีก
2
0
0
0
0
0
0
0
2
0
1997–98
นิวคาสเซิล
24
0
4
0
0
0
6
0
34
0
1998–99
31
0
6
0
2
0
2
0
41
0
1999–2000
14
0
2
0
1
0
0
0
17
0
2000–01
34
0
0
0
1
0
0
0
35
0
2001–02
38
0
5
0
1
0
6
0
50
0
2002–03
38
0
1
0
0
0
12
0
51
0
2003–04
38
0
2
0
0
0
13
0
53
0
2004–05
36
0
3
0
1
0
14
0
54
0
2005–06
38
0
4
0
2
0
3
0
47
0
2006–07
22
0
2
0
1
0
8
0
33
0
2007–08
19
0
3
0
2
0
0
0
24
0
2008–09
22
0
2
0
2
0
0
0
26
0
แมนเชสเตอร์ซิตี
10
0
0
0
0
0
6
0
16
0
0
0
0
0
0
0
0
0
0
0
379
0
34
0
14
0
64
0
491
0
379
0
34
0
14
0
64
0
491
0

**อ้างอิง**
หมวดหมู่:นักฟุตบอลชาวไอริช‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้รักษาประตูฟุตบอล
หมวดหมู่:บุคคลจากเทศมณฑลดานิกอล
หมวดหมู่:นักฟุตบอลทีมชาติสาธารณรัฐไอร์แลนด์
มหาวิทยาลัยซีหนาน

มหาวิทยาลัยซีหนาน ( p=xī nán Dà xué, Southwest University:SWU) ตั้งอยู่ที่เขตเป่ยเป้ย มหานครฉงชิ่ง ทางตะวันตกเฉียงใต้ของสาธารณรัฐประชาชนจีน ก่อตั้งเมื่อปี ค.ศ. 1906 ปัจจุบันมีนักศึกษากว่า 80,000 คน คณาจารย์ 2,650 คน เปิดสอนหลักสูตรสาขาวิชาต่างๆ หลายหลาก ครอบคลุม 336 หลักสูตร เฉพาะสาขาวิชาภาษาจีนนั้นมีการสอนถึงระดับปริญญาเอก จัดเป็นมหาวิทยาลัยชั้นนำอันดับต้นๆ ของประเทศ มีศักยภาพทางการวิชาการและวิจัยในระดับสูง และมีผลงานเป็นที่ยอมรับในระดับนานาชาติ
นอกจากมีสิ่งอำนวยความสะดวกครบครันและตั้งอยู่ไม่ห่างจากใจกลางเมืองแล้ว มหาวิทยาลัยซีหนานยังมีสภาพแวดล้อมร่มรื่นงดงาม รายล้อมด้วยมีสิ่งปลูกสร้างที่มีเอกลักษณ์เฉพาะและพรรณไม้นานาชนิด จนได้รับการขนานนามว่าเป็นมหาวิทยาลัยที่สวยที่สุดแห่งหนึ่งของประเทศ
หมวดหมู่:สถาบันอุดมศึกษาในฉงชิ่ง
อำเภอโคกศรีสุพรรณ

โคกศรีสุพรรณ เป็นอำเภอหนึ่งของจังหวัดสกลนคร

**ที่ตั้งและอาณาเขต**
อำเภอโคกศรีสุพรรณตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองสกลนครและอำเภอโพนนาแก้ว- ทิศตะวันออก ติดต่อกับอำเภอวังยางและอำเภอนาแก (จังหวัดนครพนม)- ทิศใต้ ติดต่อกับอำเภอนาแก (จังหวัดนครพนม) และอำเภอเต่างอย- ทิศตะวันตก ติดต่อกับอำเภอเต่างอยและอำเภอเมืองสกลนคร

**ประวัติ**
เมื่อวันที่ 9 มิถุนายน พ.ศ. 2524 ได้มีประกาศกระทรวงมหาดไทยให้แยกตำบลตองโขบ ตำบลเหล่าโพนค้อ และตำบลด่านม่วงคำ ออกจากการปกครองของอำเภอเมืองสกลนคร รวมตั้งเป็น กิ่งอำเภอโคกศรีสุพรรณ และในวันที่ 8 มิถุนายน พ.ศ. 2525 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลเหล่าโพนค้อ รวมตั้งเป็นตำบลแมดนาท่ม จนกระทั่งเมื่อวันที่ 9 เมษายน พ.ศ. 2535 จึงมีพระราชกฤษฎีกาฯ ยกฐานะขึ้นเป็น อำเภอโคกศรีสุพรรณ จนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอโคกศรีสุพรรณแบ่งพื้นที่การปกครองออกเป็น 4 ตำบล 53 หมู่บ้าน ได้แก่

**การปกครองส่วนท้องถิ่น**
ท้องที่อำเภอโคกศรีสุพรรณประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลตองโขบ ครอบคลุมพื้นที่ตำบลตองโขบทั้งตำบล- องค์การบริหารส่วนตำบลเหล่าโพนค้อ ครอบคลุมพื้นที่ตำบลเหล่าโพนค้อทั้งตำบล- องค์การบริหารส่วนตำบลด่านม่วงคำ ครอบคลุมพื้นที่ตำบลด่านม่วงคำทั้งตำบล- องค์การบริหารส่วนตำบลแมดนาท่ม ครอบคลุมพื้นที่ตำบลแมดนาท่มทั้งตำบล

**อ้างอิง**
คโกศรีสุพรรณ
อำเภอโพนนาแก้ว

โพนนาแก้ว เป็นอำเภอหนึ่งของจังหวัดสกลนคร ตั้งอยู่ทางทิศตะวันออกของอำเภอเมืองสกลนคร 

**ประวัติ**
อำเภอโพนนาแก้วเดิมเป็นส่วนหนึ่งของอำเภอเมืองสกลนคร โดยวันที่ 31 มกราคม 2534 แยกพื้นที่ตำบลบ้านโพน ตำบลนาแก้ว ตำบลนาตงวัฒนา และตำบลบ้านแป้น อำเภอเมืองสกลนคร มาตั้งเป็น กิ่งอำเภอโพนนาแก้ว ขึ้นกับอำเภอเมืองสกลนคร
และต่อมาบ้านเชียงสือ หมู่ที่ 1 กับอีก 6 หมู่บ้าน รวม 7 หมู่บ้าน ได้ขอแยกการปกครองออกจากตำบลบ้านโพน โดยจัดตั้งเป็นตำบลเชียงสือเมื่อปี พ.ศ. 2535 และได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539

**ที่ตั้งและอาณาเขต**
อำเภอโพนนาแก้วตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอกุสุมาลย์- ทิศตะวันออก ติดต่อกับอำเภอปลาปาก (จังหวัดนครพนม)- ทิศใต้ ติดต่อกับอำเภอวังยาง (จังหวัดนครพนม) อำเภอโคกศรีสุพรรณ และอำเภอเมืองสกลนคร- ทิศตะวันตก ติดต่อกับอำเภอเมืองสกลนคร

**การแบ่งเขตการปกครอง**

**การปกครองส่วนภูมิภาค**
อำเภอโพนนาแก้วแบ่งพื้นที่การปกครองออกเป็น 5 ตำบล 53 หมู่บ้าน ได้แก่

**การปกครองส่วนท้องถิ่น**
ท้องที่อำเภอโพนนาแก้วประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลนาแก้ว ครอบคลุมพื้นที่ตำบลนาแก้วทั้งตำบล- เทศบาลตำบลบ้านโพน ครอบคลุมพื้นที่ตำบลบ้านโพนทั้งตำบล- เทศบาลตำบลเชียงสือ ครอบคลุมพื้นที่ตำบลเชียงสือทั้งตำบล- องค์การบริหารส่วนตำบลนาตงวัฒนา ครอบคลุมพื้นที่ตำบลนาตงวัฒนาทั้งตำบล- องค์การบริหารส่วนตำบลบ้านแป้น ครอบคลุมพื้นที่ตำบลบ้านแป้นทั้งตำบล

**อ้างอิง**

โพนนาแก้ว
สิบสาม (สุนัข)

คุณสิบสาม (เกิด 13 ธันวาคม พ.ศ. 2530 - ตาย 7 มกราคม พ.ศ. 2546) เป็นสุนัขทรงเลี้ยงในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
คุณสิบสาม เป็นสุนัขพันธุ์บอร์เดอร์เทอร์เรียเพศเมีย เกิดเมื่อวันอาทิตย์ที่ 13 ธันวาคม พ.ศ. 2530 มีพี่น้องจำนวนสี่ตัว จึงได้ชื่อว่า "อาทิตย์", "สิบสาม", "ธันวา" และ "สามสิบ"   เมื่อยังเด็ก สมเด็จพระเจ้าพี่นางเธอฯ ทรงเรียกสุนัขทรงเลี้ยงครอกนี้ และมีสิบสามเพียงตัวเดียวที่คลานเข้ามาหาพระองค์  จากนั้นมาสิบสามจึงกลายเป็นสุนัขทรงเลี้ยงที่พระองค์ท่านทรงผูกพันมากที่สุด และได้ติดตามพระองค์ไปในทุกที่
ในวันที่ 13 ธันวาคม พ.ศ. 2543 สมเด็จพระเจ้าพี่นางเธอฯ ทรงจัดงานเลี้ยงวันเกิดให้กับคุณสิบสามเป็นปีแรก ที่วังเลอดิส มีซุ้มอาหาร การแสดง และจับสลากของขวัญพระราชทานแก่สัตวแพทย์ที่ถวายงาน โดยในปีนั้น สมเด็จพระเจ้าพี่นางเธอฯ  พระราชทานทรัพย์ส่วนพระองค์จำนวน 1 ล้านบาท แก่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย จัดตั้งเป็น เงินทุนสิบสาม นำดอกผลจากกองทุนมาใช้ช่วยเหลือในการรักษาสัตว์ป่วยอนาถา หรือเจ้าของสัตว์ที่มีรายได้น้อย และสัตว์ที่เป็นโรคเรื้อรัง เช่น โรคไต โรคเบาหวาน โรคหัวใจ 
คุณสิบสามมีอายุยืนยาว 15 ปีเศษ จึงล้มป่วยลงและสิ้นใจในอ้อมพระหัตถ์ของพระองค์เมื่อวันที่ 7 มกราคม พ.ศ. 2546 อายุ 15 ปี 22 วัน คณะสัตวแพทย์ศาสตร์ จุฬาลงกรณ์มหาวิทยาลัยได้จัดทำรูปปั้นรูปคุณสิบสามถวาย ตั้งอยู่หน้าทางเข้าพระตำหนักวิลล่าวัฒนา  ส่วนในวันที่ 13 ธันวาคมของทุกปี ก็ยังคงมีการจัดงานรื่นเริงที่วังเลอดิส แต่เปลี่ยนชื่องานเป็นงานรำลึกถึงคุณสิบสามแทน 

**อ้างอิง**
หมวดหมู่:สุนัขทรงเลี้ยง
หมวดหมู่:สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
อุทยานแห่งชาติน้ำตกเจ็ดสาวน้อย

น้ำตกเจ็ดสาวน้อย
อุทยานแห่งชาติน้ำตกเจ็ดสาวน้อย ตั้งอยู่ในท้องที่ของอำเภอปากช่อง จังหวัดนครราชสีมา และอำเภอมวกเหล็ก อำเภอวังม่วง จังหวัดสระบุรี ได้รับการจัดตั้งเป็นอุทยานแห่งชาติในวันที่ 26 ธันวาคม พ.ศ. 2559 นับเป็นอุทยานแห่งชาติลำดับที่ 129 ของไทย

**แหล่งท่องเที่ยว**

**ด้านธรรมชาติ**
 น้ำตกเจ็ดสาวน้อย
เป็นน้ำตกชั้นเตี้ย ๆ มีทั้งหมด 7 ชั้น ซึ่งแต่ละชั้นจะมีความสูงประมาณ 2–5 เมตร (โดยเฉลี่ย 4) บางชั้นมีแอ่งขนาดกว้างที่สามารถลงเล่นน้ำได้- ลำห้วยมวกเหล็ก- อุโมงค์ต้นไม้
อยู่บนทางหลวงแผ่นดินหมายเลข 2089 เกิดจาการที่ต้นไม้บนถนนสายนั้นโน้มยอดเข้าหากัน จึงมองดูคล้ายกับอุโมงค์

**อ้างอิง**

**แหล่งข้อมูลอื่น**
  เว็บไซต์อุทยานแห่งชาติของกรมอุทยาน date=2008-01-11 -  สถิติข้อมูลนักท่องเที่ยวในอุทยานแห่งชาติ date=2013-01-16 -  เว็บไซต์อย่างเป็นทางการของจังหวัด date=2005-06-23 
น้ำตกเจ็ดสาวน้อย
น้ำตกเจ็ดสาวน้อย
น้ำตกในประเทศไทย
หมวดหมู่:อำเภอปากช่อง
หมวดหมู่:อำเภอมวกเหล็ก
หมวดหมู่:อำเภอวังม่วง
หมวดหมู่:ก่อตั้งในประเทศไทยในปี พ.ศ. 2559
เฉิงตู เจ-10

เฉิงตู เจ-10 (ภาษาอังกฤษ: Chengdu J-10; อักษรจีนตัวย่อ: 歼十-10; อักษรจีนตัวเต็ม: 殲-10; พินอิน: Jiān 10; นาโต้กำหนดรหัส: Firebird) เป็นเครื่องบินขับไล่หลากหลายบทบาทขนาดเบาและเป็นกำลังหลักของกองทัพอากาศกองทัพปลดปล่อยประชาชนในปัจจุบัน เป็นเครื่องบินรบรุ่นที่ 4.5  สร้างโดยโรงงานสร้างอากาศยานเฉิงตูแห่งสาธารณรัฐประชาชนจีน 
เจ-10 ถูกออกแบบให้เป็นเครื่องบินขับไล่เอนกประสงค์ความคล่องตัวสูงจากการใช้แผนแบบปีกสามเหลี่ยม และคานาร์ด สามารถติดตั้งอาวุธได้หลายหลายทั้งอากาศสู่อากาศและอากาศสู่พื้น
รุ่นแรกๆของ J-10 นั้น ใช้เครื่องยนต์ไอพ่นเทอร์โบแฟนของรัสเซีย ไลยูก้า แซตเทิร์น AL-31FN ในอนาคตนั้น ทางประเทศจีนมีโครงการติดตั้งเครื่องยนต์ในประเทศ  WS-10A (WoShan-10A) Taihang ซึ่งสร้างขึ้นโดยใช้แกนโมดูลของเครื่องยนต์พลเรือน CFM-56  เป็นต้นแบบ  แต่จนปัจจุบัน (พ.ศ. 2559) อยู่ในขั้นตอนการผลิตขั้นเริ่มต้น  โปรเจกต์ล่าช้ากว่าแผนงานร่วมสิบปี ทำให้ยังต้องพึ่งพาเครื่องยนต์จากรัสเซียอยู่ต่อไป  
สมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ใกล้เคียงกับ F-16C/D บล็อกแรกๆ  วิเคราะห์โดยนักวิเคราะห์ทางทหารตะวันตก แต่ราคาถูกกว่า  
ในปี 2014 ทางการจีนได้ขออนุญาตทางการรัสเซียเพื่อให้ส่งออกเครื่องยนต์รุ่นล่าสุด AL-31FN Series 3 สำหรับการพัฒนาสมรรถนะของ J-10 ให้ดียิ่งขึ้น ทั้งยังได้บรรจุเรดาร์ AESA แบบใหม่ที่ทางการจีนพัฒนาขึ้นเองเข้าไปด้วยบปี 
และในปี 2015 จากการประเมินสมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ทางอาร์เจนตินามีความสนใจในเครื่องบินรุ่นนี้ เนื่องจากว่า นอกจากจะมีประสิทธิภาพเท่าเทียมเครื่องจากตะวันตกในพิกัดเดียวกัน แต่มีราคาถูกกว่า 
ปัจจุบันเฉิงตู เจ-10 มีประจำการอยู่ในกองทัพอากาศจีน

**ประเทศผู้ใช้งาน**
ประเทศผู้ใช้งานเจ-10
 - กองทัพอากาศกองทัพปลดปล่อยประชาชน: มี J-10A จำนวน 236 ลำ, J-10B จำนวน 55 ลำ, J-10C จำนวน 220 ลำ, J-10S จำนวน 77 ลำ ในปี ค.ศ. 2023
 - กองทัพอากาศปากีสถาน: มี J-10CE จำนวน 14+ ลำ ในปี ค.ศ. 2023
 - กองทัพอากาศอียิปต์

**อ้างอิง**

**ดูเพิ่ม**
อากาศยานที่เทียบเท่า- ยาส 39- มิโคยัน มิก-29เอ็ม- ดาโซราฟาล- ยูโรไฟเตอร์ ไทฟูน- เอฟ-16 ไฟทิงฟอลคอน- มิตซูบิชิ เอฟ-2 
หมวดหมู่:เครื่องบินเฉิงตู
ฉ
หมวดหมู่:อากาศยานผลิตในประเทศจีน
หมวดหมู่:อุทยานแห่งชาติในจังหวัดสุพรรณบุรี

สุพรรณบุรี
หมวดหมู่:สถานที่ท่องเที่ยวในจังหวัดสุพรรณบุรี
หมวดหมู่:ภูมิศาสตร์ของจังหวัดสุพรรณบุรี
โจวโนะอุจิ คัตสึยะ

โจวโนะอุจิ คัตสึยะ (; Joey Wheeler) เป็นตัวละครการ์ตูนจากการ์ตูนญี่ปุ่นเรื่องเกมกลคนอัจฉริยะ อายุ 16 ปี เป็นคนมีนิสัยใจร้อน ดูภายอาจเป็นแค่คนไม่เอาไหนทุก ๆ เรื่อง แต่เมื่อการดูเอลเริ่มขึ้นจะคล้ายกับกลายเป็นคนละคน เขามีส่วนสูง 178 ซม. หนัก 62 กิโลกรัม เลือดกรุ๊ป B อาหารที่ชอมคือเสต๊กและแกงกะหรี่

**ประวัติตามท้องเรื่อง**
คัตสึยะเกิดเมื่อวันที่ 25 มกราคม ใน Battle city ไคบะ ลงชื่อให้โจวโนะอุจิว่า "เจ้าคนไม่รู้จักตัวเอง" ในปีที่พวกยูกิต่อสู่กับดูม่าเขาเป็นอีกคนที่ได้รับไพ่มังกรไร้นามเช่นเดียวกับยูกิ ในตอนท้ายดวงจิตของเขาถูกผนึกไว้แต่ก็รอดมาได้เพราะยูกิ  เขาเป็นอีกคนที่ไปช่วยอาเทมที่โลกแห่งความทรงจำ

**มอสเตอร์ที่เป็นสัญลักษณ์**
 เรดอายแบล็คดรากอน- ไซโคช็อคเกอร์- กิลฟอร์ด เดอะ ไลทนิ่ง- จอมเวทกาลเวลา- อัศวินอัคคี- ล็อกเกตวอริเออร์
หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ไซด์คิกอนิเมะและมังงะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
แม่แบบ:เหตุการณ์ปัจจุบัน/2551 มกราคม 18

*  น.พ.สงวน นิตยารัมภ์พงศ์ เลขาธิการสำนักงานหลักประกันสุขภาพ ผู้บุกเบิกโครงการ ‘30 บาทรักษาทุกโรค’ เสียชีวิตด้วยโรคมะเร็งปอด  (ประชาไท)
}
หมวดหมู่:สถาปัตยกรรมบาโรก

หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:ประวัติศาสตร์สถาปัตยกรรม
บาโรก
หมวดหมู่:รูปแบบสถาปัตยกรรม
หมวดหมู่:ศิลปะบาโรก
แม่แบบ:เหตุการณ์ปัจจุบัน/2551 มกราคม 19

* ประหยัด มากแสง ได้รับเชิญให้เข้าร่วมการแข่งขันกอล์ฟยูเอสมาสเตอร์ส ระหว่างวันที่ 10-13 เม.ย. นับเป็นคนไทยคนที่สามที่ได้ร่วมการแข่งขันนี้ ต่อจากสุกรี อ่อนฉ่ำ และธงชัย ใจดี (ไทยโพสต์)
}
เครื่องราชอิสริยาภรณ์รัตนวราภรณ์

เครื่องราชอิสริยาภรณ์รัตนวราภรณ์ (The Ratana Varabhorn order of Merit) เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมา ในปี พ.ศ. 2465 พระองค์จึงสถาปนาเครื่องราชอิสริยาภรณ์รัตนวราภรณ์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว

**ลักษณะของตรารัตนวราภรณ์**

**ฝ่ายหน้า === 
เครื่องราชอิสริยาภรณ์รัตนวราภรณ์สำหรับฝ่ายหน้า กลางดวงตราเป็นรูปวงกลม กรอบประดับเพชร ขนาด 2.5 เซนติเมตร มีอักษรพระบรมนามาภิไธยย่อ "ร.ร." กับเลข "๖" ประดับเพชร หมายความว่า สมเด็จพระรามราชาธิบดีที่ 6 อยู่ภายในวงกลมบนพื้นลงยาสีขาบที่กรอบวงกลมทั้ง 4 ทิศ เป็นรูปพระวชิราวุธ มีรูปพระแสงศรกำลังรามทำด้วยทองไขว้ คันศรยื่นออกในระหว่างพระวชิราวุธทั้ง 4 ทิศ และมีรูปคมศรเพชรแทรกระหว่างพระวชิราวุธกับพระแสงศรกำลังราม 8 แสก เบื้องบนมีพระมหาพิชัยมงกุฎประดับเพชร ด้านหลังมีตลับแก้วสำหรับบรรุเส้นพระเจ้า (เส้นผม) ร้อยด้วยแพรแถบสีเหลืองขอบดำริมเหลือง กว้าง 3 เซนติเมตร ใช้สำหรับคล้องคอ

**ฝ่ายใน**
เครื่องราชอิสริยาภรณ์รัตนวราภรณ์สำหรับฝ่ายในนั้น ดวงตรามีเรือนทองกลมขนาด 3 เซนติเมตร ขอบประดับเพชร พื้นกลางลงยาสีขาบ มีอักษรพระนามาภิไธยย่อ ร.ร.๖ ประดับเพชร มีห่วงเป็นรูปพระมหาพิชัยมงกุฎขนาด 2 เซนติเมตร ประดับเพชร ข้างขอบเป็นรูปนาคสลับกับเพชราวุธ 4 มุม ด้านหลังมีตลับแก้วสำหรับบรรจุเส้นพระเจ้า (เส้นผม) เหนือพระมหาพิชัยมงกุฎมีอุณาโลมประดับเพชรและห่วงห้อยดวงตรา กับมีสังวาลย์อักษรพระบรมนามาภิไธยย่อ ราม.ร.๖ ทองลงยา ขั้นสลับกับพระมหาพิชัยมงกุฎ

**การพระราชทาน**
พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ แต่จะพระราชทานสำหรับข้าราชการและประพฤติตนเป็นที่ต้องพระราชอัธยาศัย โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด 
ผู้ได้รับเครื่องราชอิสริยาภรณ์นี้ จะได้รับพระราชทานประกาศนียบัตรกำกับไว้ด้วย โดยถ้าผู้ได้รับพระราชทานเสียชีวิตลง สามารถมอบตรารัตนวราภรณ์ให้แก่ผู้รับมรดกเพื่อไว้เป็นเครื่องสักการบูชาต่อไป โดยไม่ต้องส่งคืน แต่จะไม่สามารถประดับตรานี้ได้

**อ้างอิง**

**แหล่งข้อมูลอื่น**
  เครื่องราชอิสริยาภรณ์รัตนวราภรณ์ date=2008-01-11 
หมวดหมู่:เครื่องราชอิสริยาภรณ์ไทย
หมวดหมู่:ก่อตั้งในสยามในปี พ.ศ. 2454
หมวดหมู่:ถนนในเขตภาษีเจริญ

ภาษีเจริญ
หมวดหมู่:การขนส่งในเขตภาษีเจริญ
หมวดหมู่:สิ่งก่อสร้างในเขตภาษีเจริญ
หมวดหมู่:ถนนในเขตตลิ่งชัน

ตลิ่งชัน
หมวดหมู่:การขนส่งในเขตตลิ่งชัน
หมวดหมู่:สิ่งก่อสร้างในเขตตลิ่งชัน
ซัลฟิการ์ อาลี บุตโต

ซัลฟิการ์ อาลี บุตโต
ซัลฟิการ์ อาลี บุตโต (5 มกราคม พ.ศ. 2471 - 4 เมษายน พ.ศ. 2522) ประธานาธิบดีปากีสถานคนที่ 4 ระหว่าง พ.ศ. 2514 - 2516 และนายกรัฐมนตรีปากีสถานคนที่ 10 ระหว่าง พ.ศ. 2516 - 2520 เป็นผู้ก่อตั้งพรรคประชาชนปากีสถาน (Pakistan's People's Party – PPP) เมื่อ พ.ศ. 2510
นายอาลี บุตโต พ้นจากตำแหน่งเมื่อวันที่ 5 กรกฎาคม พ.ศ. 2520 ภายหลังการรัฐประหารโดย นายพลโมฮัมหมัด เซีย อุล ฮัก และถูกประหารชีวิตโดยการแขวนคอในสองปีถัดมา เมื่อวันที่ 4 เมษายน พ.ศ. 2522 ด้วยข้อกล่าวหาว่าวางแผนลอบสังหารนาย Ahmed Raza Kasuri นักการเมืองฝ่ายตรงข้าม แต่นายอาลีปฏิเสธว่าข้อกล่าวหานี้ไม่เป็นความจริง และถูกสร้างหลักฐานปลอม โดยการบงการของนายพลเซีย-อุล-ฮัค

**อ้างอิง**
1979
หมวดหมู่:นายกรัฐมนตรีปากีสถาน
หมวดหมู่:มุสลิมชาวปากีสถาน
หมวดหมู่:ผู้ถูกประหารชีวิตโดยการแขวนคอ
หมวดหมู่:บุคคลจากแคว้นสินธ์
เรย์ เบาติสต้า

เรย์ เบาติสตา (Rey Bautista) หรือ เรย์นัลโด เบาติสตา นักมวยสากลชาวฟิลิปปินส์ เกิดเมื่อ 19 มิถุนายน พ.ศ. 2529 ที่จังหวัดโบโฮล ประเทศฟิลิปปินส์ สถิติการชก 30 ครั้ง ชนะ 28 (น็อค 21) แพ้ 2 

**เกียรติประวัติ**
- แชมป์ WBO เอเชียรุ่นแบนตัมเวท
** ชิง 17 สิงหาคม 2547 ชนะน็อค แสนศักดิ์ สิงห์มนัสศักดิ์ ยก 2 ที่ เซบู
** ป้องกันแชมป์ครั้งที่ 1, 30 มกราคม 2548 ชนะคะแนน วูยิซิเล เบเบ ที่ เซบู
** ป้องกันแชมป์ครั้งที่ 2, 19 พฤศจิกายน 2548 ชนะน็อค โอโบเต้ อาเมเม่ ยก 2 ที่ โบโฮล- แชมป์เงารุ่นซูเปอร์แบนตัมเวท WBO 
** ชิง 2 ธันวาคม 2550 ชนะคะแนน อันโตนีโอ เมซา ที่ ฟิลิปปินส์
** ป้องกันแชมป์ครั้งที่ 1, 6 เมษายน 2551 ชนะน็อค เกนาโร คามาร์โร ยก 2 ที่ ฟิลิปปินส์
** ป้องกันแชมป์ครั้งที่ 2, 30 สิงหาคม 2551 ชนะน็อค เอเดน มาร์เควซ ยก 2 ที่ ฟิลิปปินส์
** สละแชมป์- แชมป์เงารุ่นเฟเธอร์เวท WBC 
** ชิง 16 ตุลาคม 2552 ชนะน็อค มารังกิน มาร์บุน ยก 7 ที่ ฟิลิปปินส์- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์เฟเธอร์เวท WBO เมื่อ 11 สิงหาคม 2550 แพ้น็อค ดาเนียล ปองเช่ เดอลีออง ยก 1 ที่ สหรัฐ

**อ้างอิง**
  สถิติการชก boxrec.com date=2012-09-19  
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:แชมป์เงา WBC
หมวดหมู่:แชมป์เงา WBO
หมวดหมู่:แชมป์ WBO เอเชีย
หมวดหมู่:บุคคลจากจังหวัดโบโฮล
ลีด ซาบู

ลีด ซาบู (Leed Shabu) นักมวยสากลชาวอินโดนีเซีย สถิติการชก 21 ครั้ง ชนะ 7 แพ้ 14

**ประวัติ**
การชกมวยสากลอาชีพครั้งแรกของซาบูที่มีบันทึกไว้ใน Boxrec.com คือการขึ้นชิงแชมป์อินโดนีเซียรุ่นเฟเธอร์เวทเมื่อ 29 มีนาคม พ.ศ. 2544 ซึ่งซาบูเป็นฝ่ายแพ้น็อค คริส จอห์นในยกที่ 3 ในปีต่อมา ซาบูมีโอกาสได้ชิงแชมป์อินโดนีเซียรุ่นเดิมอีกครั้ง คราวนี้ซาบูเป็นฝ่ายชนะคะแนนแซมซัน เอลนีโน ได้แชมป์มาครอง หลังจากนั้น ซาบูไปชกนอกรอบกับนาเดล ฮุสเซนที่ออสเตรเลีย แล้วกลับมาชกแพ้คะแนนเอลนีโนคู่ปรับเก่า ซาบูจึงขอแก้อีกครั้ง และเป็นฝ่ายชนะคะแนนไปได้ และเมื่อชกกันอีกโดยมีตำแหน่งแชมป์อินโดนีเซียเป็นเดิมพัน ซาบูก็เป็นฝ่ายชนะคะแนนเอลนีโน ป้องกันแชมป์ไว้ได้
ในช่วง พ.ศ. 2547 – 2552 การชกของซาบูแย่ลง โดยเป็นฝ่ายชกแพ้กราวรูด ทั้งที่เกาหลีใต้ ฟิลิปปินส์ รวมทั้งที่มาชกนอกรอบในไทย แพ้คะแนนก้องธรณี ป.สุรศักดิ์ เมื่อ พ.ศ. 2547 และมาชิงแชมป์ WBO เอเชียรุ่นเฟเธอร์เวทก็เป็นฝ่ายแพ้น็อค เทอดศักดิ์ ปูนนกอินทรียิม ยก 3 ในปีเดียวกันนั้น ซาบูเสียแชมป์อินโดนีเซียรุ่นเฟเธอร์เวท แพ้น็อค อาฟรีซัล คอตโต ยก 6 และเมื่อขึ้นชิงแชมป์อินโดนีเซียรุ่นซูเปอร์เฟเธอร์เวทในปีต่อมา ก็เป็นฝ่ายแพ้น็อค โมเซส เซเรมยก 9 ซาบูยังคงชกมวยต่อมาจน พ.ศ. 2554 หลังจากที่ขึ้นชิงแชมป์อินโดนีเซียรุ่นไลท์เวลเตอร์เวทไม่สำเร็จเมื่อ 20 มีนาคม พ.ศ. 2554 แพ้น็อค รอย ตัว มานีฮูรุก ยก 9 ซาบูก็แขวนนวมไป

**เกียรติประวัติ**
 แชมป์อินโดนีเซียรุ่นเฟเธอร์เวท (2545 – 2550)- เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชีย แปซิฟิค รุ่นเฟเธอร์เวท เมื่อ 30 เมษายน 2550 แพ้น็อค เทอดศักดิ์ จันทร์แดง ยก 3 ที่ สุราษฏร์ธานี

**อ้างอิง**
  สถิติการชก boxrec.com date=2014-04-19  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:บุคคลจากจังหวัดนูซาเติงการาตะวันออก‎
สิงห์น้อย สิงห์กรุงธน

สิงห์น้อย สิงห์กรุงธน สถิติการชก 33 ครั้ง ชนะ 23 (น็อค10) เสมอ 1 แพ้ 9 

**เกียรติประวัติ**
 แชมป์ประเทศไทยรุ่นซูเปอร์ฟลายเวท
** ชิง 12 มิถุนายน 2529 ชนะคะแนน สุรสิทธิ์ มีประเสริฐ
** เสียแชมป์ 23 กรกฎาคม 2530 แพ้คะแนน ทมิฬ ศิษย์สีหมอก- เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นซูเปอร์ฟลายเวทเมื่อ 26 กรกฎาคม 2529 แพ้น็อค คิม กีชาง (เกาหลีใต้) ยก 1 ที่ เกาหลีใต้

**อ้างอิง**
  สถิติการชกfix-attempted=yes 
หมวดหมู่:นักมวยสากลชาวไทยรุ่นซูเปอร์ฟลายเวท
ทมิฬ ศิษย์สีหมอก

ทมิฬ ศิษย์สีหมอก หรือนายณรงค์ มนต์ยา เป็นนักมวยสากลชาวไทยรุ่นซูเปอร์ฟลายเวท มีสถิติการชก 17 ครั้ง ชนะ 7 (น็อค 2) เสมอ 1 แพ้ 9 

**เกียรติประวัติ**
 แชมป์ประเทศไทยรุ่นซูเปอร์ฟลายเวท
** ชิง 23 กรกฎาคม 2530 ชนะคะแนน สิงห์น้อย สิงห์กรุงธน
** สละแชมป์

**อ้างอิง**
  สถิติการชก date=2015-04-19 
หมวดหมู่:นักมวยสากลชาวไทยรุ่นซูเปอร์ฟลายเวท
สินทรัพย์ ส.ธนิกุล

สินทรัพย์ ส.ธนิกุล สถิติการชก 24 ครั้ง ชนะ 22 (น็อค 8) แพ้ 2 

**เกียรติประวัติ**
 แชมป์ประเทศไทย รุ่นซูเปอร์ฟลายเวท
** ชิง 23 มีนาคม 2532 ชนะคะแนน สมบัติ เอื้อสัมพันธ์
** ป้องกันแชมป์ครั้งที่ 1, 16 สิงหาคม 2532 ชนะคะแนน ฤทธิชัย ลูกมิ่งขวัญ
** สละแชมป์

**อ้างอิง**
  สถิติการชกfix-attempted=yes  
หมวดหมู่:นักมวยสากลชาวไทยรุ่นซูเปอร์ฟลายเวท
สมบัติ เอื้อสัมพันธ์

สมบัติ เอื้อสัมพันธ์  สถิติการชก 24 ครั้ง ชนะ 12 (น็อค 6) แพ้ 12 

**เกียรติประวัติ**
 แชมป์ประเทศไทยรุ่นซูเปอร์ฟลายเวท
** ชิง 5 มีนาคม 2533 ชนะน็อค มาไพ ณ ราชวัตร ยก 2 
** เสียแชมป์ 10 ตุลาคม 2533 แพ้คะแนน ชาติชาย ส.ธนิกุล- เคยชิงแชมป์ต่อไปนี้แต่ไม่สำเร็จ
**  ชิงแชมป์ภาคฯรุ่นซูเปอร์ฟลายเวทเมื่อ 25 สิงหาคม 2533 แพ้คะแนน มาเรียนนัต (อินโดนีเซีย) ที่ อินโดนีเซีย

**อ้างอิง**
  สถิติการชก
หมวดหมู่:นักมวยสากลชาวไทยรุ่นซูเปอร์ฟลายเวท
ตือโป๊ยก่าย

ตือหงอเหนง หรือสำเนียงกลางว่า จู อู้เหนิง (p=Zhū Wùnéng) หรืออีกชื่อว่า ตือโป๊ยก่าย หรือสำเนียงกลางว่า จู ปาเจี้ย (p=Zhū Bājiè) เป็นหนึ่งในตัวละครเอกเรื่องไซอิ๋ว เป็นลูกศิษย์คนที่สองของพระถังซัมจั๋ง แต่เดิมคือแม่ทัพสวรรค์นาม เทียนเผิงหยวนซ่วย เคยเป็นแม่ทัพอยู่บนสวรรค์มีหน้าที่ดูแลลำน้ำสวรรค์และมีคุมทหารจำนวน 85,000 นาย  อยู่มาวันหนึ่งในงานชุมนุมท้อเซียนของเจ้าแม่แห่งตะวันตกซีหวังหมู่ แม่ทัพเทียนเผิงได้เมาและลวนลามเทพธิดาพระจันทร์ฉางเอ๋อร์ ต่อมาเง็กเซียนฮ่องเต้ ได้สั่งนำตัวแม่ทัพเทียนเผิงไปลงโทษโดยการโบยด้วยค้อนทองแดงทั้งหมด 2,000 ครั้งและให้นำตัวแม่ทัพเทียนเผิงไปจุติยังโลกมนุษย์โดยให้เกิดในครรภ์สุกร ภายหลังเจ้าแม่กวนอิมได้ให้ตือโป๊ยก่ายเป็นศิษย์และติดตามพระถังไปยังชมพูทวีป เพื่ออัญเชิญพระไตรปิฎก ทำความดีเพื่อไถ่บาปที่ได้ก่อไว้ 
ตือโป๊ยก่าย มีอาวุธเป็นคราด 9 ซี่หลอมจากเตาปากว้าของไท่ซ่างเหล่าจวิน มีวิชาแปลงกายได้ 36 อย่าง

**อ้างอิง**
หมวดหมู่:ตัวละครในไซอิ๋ว
หมวดหมู่:ตัวละครที่เป็นนายพล
หมวดหมู่:หมูในวรรณกรรม
ชาติชาย ส.ธนิกุล

ชาติชาย ส.ธนิกุล สถิติการชก 15 ครั้ง ชนะ 10 (น็อค 4) แพ้ 5 

**เกียรติประวัติ**
 แชมป์ประเทศไทยรุ่นซูเปอร์ฟลายเวท
** ชิง 10 ตุลาคม 2533 ชนะคะแนน สมบัติ เอื้อสัมพันธ์
** ป้องกันแชมป์ครั้งที่ 1, 21 กุมภาพันธ์ 2534 ชนะน็อค สิงห์ สิงห์ชัชวาลย์ ยก 5
** สละแชมป์- เคยชิงแชมป์ต่อไปนี้แต่ไม่สำเร็จ
**  ชิงแชมป์ภาคฯรุ่นซูเปอร์ฟลายเวทเมื่อ 28 กุมภาพันธ์ 2536 แพ้คะแนน แลมฮ็อต ซิมาโมรา (อินโดนีเซีย) ที่ อินโดนีเซีย

**อ้างอิง**
  สถิติการชก
หมวดหมู่:นักมวยสากลชาวไทยรุ่นซูเปอร์ฟลายเวท
พระสกันทโพธิสัตว์

พระสกันทโพธิสัตว์ หรือ พระเวทโพธิสัตว์ เป็นเทพธรรมบาลผู้ปกป้องพุทธศาสนาตามความเชื่อของชาวพุทธมหายานในจีน ตรงกับพระขันธกุมารของศาสนาฮินดู มีหน้าที่กำราบผู้จะทำให้ศาสนาเสื่อมเสีย คอยดูแลวัดวาอารามต่าง ๆ
ในคัมภีร์ปัจจุบันสมัยภัทรกัลป์สหัสพุทธนามสูตร ได้ระบุว่าพระเวทโพธิสัตว์จะมาตรัสรู้เป็นพระพุทธเจ้าองค์สุดท้ายในกัปปัจจุบัน คือ ภัทรกัป มีพระนามเมื่อตรัสรู้แล้วว่า พระรุจิพุทธเจ้า

**ลักษณะ**
ลักษณะของพระองค์จะแต่งกายแบบนักรบจีน ในมือถือคทา โดยในสมัยโบราณ ผู้เดินทางที่จะไปค้างคืนตามวัดจะสังเกตรูปปั้นของพระเวทโพธิสัตว์ในวัดว่าถือคทาอย่างไร ถ้าถือไว้ในมือหรือประนมมือแสดงว่าอนุญาตให้เข้าพักได้ แต่ถ้าถือจรดพื้นแสดงว่าไม่อนุญาตให้เข้าพัก

**อ้างอิง**
หมวดหมู่:พระโพธิสัตว์
พระสังฆารามโพธิสัตว์

พระวิหารบาลโพธิสัตว์ หรือ พระสังฆารามโพธิสัตว์ เป็นกลุ่มของพระโพธิสัตว์ที่ได้รับการยกย่องจากชาวพุทธมหายานในจีนว่าเป็นผู้ดูแลพระพุทธศาสนา ที่มาของพระโพธิสัตว์กลุ่มนี้มาจากเทพเจ้าดั้งเดิมก่อนที่พุทธศาสนาจะเข้าไปถึง รวมทั้งบุคคลที่เมื่อมีชีวิตอยู่ได้อุปถัมภืพระศาสนาไว้มาก เมื่อตายไปจึงได้รับการยกย่องให้เป็นพระวิหารบาลโพธิสัตว์ รูปลักษณ์ของท่านมีหลากหลายตามแต่ความเชื่อของผู้สร้าง  แต่นิยมสร้างเป็นรูปของเทพเจ้ากวนอูซะมากกว่า ในวัดพุทธมหายานแบบจีนจะตั้งรูปของท่านไว้คู่กับพระเวทโพธิสัตว์

**อ้างอิง**
  พระโพธิสัตว์มหายานของหมื่นคุณธรรมสถานfix-attempted=yes 
หมวดหมู่:พระโพธิสัตว์
ปรัชญาปารมิตา

พระปรัชญาปารมิตา
ปรัชญาปารมิตา (อักษรเทวนาครี: प्रज्ञा पारमिता, Shes-rab-pha-rol-phyin ་ཤེས་རབ་ཕ་རོལ་, 般若波羅蜜多/般若波罗蜜多, Pinyin: bō'ruò-bōluómìduō; hannya-haramitta (般若波羅蜜多, hannya-haramitta?) banya-paramilda (般若波羅蜜多/반야파라밀다); Bát Nhã Ba La Mật Đa) เป็นพระสูตรสำคัญชุดหนึ่งในนิกายมหายาน ที่สำคัญ เช่น มหาปรัชญาปารมิตาหฤทัยสูตร ในทางศิลปกรรมช่วงพุทธศตวรรษที่ 6 -12 มักแสดงในเชิงบุคลาธิษฐานเป็นรูปพระโพธิสัตว์ชื่อ "พระปรัชญาปารมิตา" มีฐานะเป็นมารดาของพระพุทธเจ้า หรือเป็นภาคสำแดงของพระอักโษภยพุทธะ เป็นสัญลักษณ์ของสุญญตา 

**พระปรัชญาปารมิตา**
พระปรัชญาปารมิตา ทรงเป็นเทวนารีในพุทธศาสนาลัทธิวัชรยานหรือตันตระยาน พระปรัชญาปารมิตาทรงเป็นเทวนารีในกุลหรือสายสกุลของพระอมิตาภพุทธะประจำทิศตะวันตก จึงทรงมีรูปพระชินอมิตาภะ ซึ่งเป็นพระพุทธรูปประทับปางสมาธิบนพระเศียร 
รูปลักษณ์ของพระนางมีสีกายขาวหรือเหลือง มีหลายแขน พระหัตถ์อยู่ในท่าธรรมจักรมุทรา ถือดอกบัว คัมภีร์ ลูกประคำ หรือวัชระ ลักษณะเด่นของพระนางคือเป็นที่รวมของพระธยานิพุทธะทั้งหลายไว้ด้วยกัน ซึ่งเป็นการสะท้อนปรัชญาธรรมคือความว่างที่สามารถแทรกซึมเป็นองค์ประกอบในทุกสิ่ง พระกรคู่หน้าของพระปรัชญาปารมิตาทรงอยู่ในท่า หมุนธรรมจักร หรือธรรมจักรมุทฺรา ด้านหลังพระองค์เป็นดอกบัวสีขาว มีคัมภีร์ปรัชญาปารมิตาวางอยู่บนดอกบัว ส่วนในศิลปะกัมพูชา มักปรากฏในรูปสองกร พระหัตถ์ขวาทรงถือคัมภีร์ปรัชญาปารมิตา พระหัตถ์ซ้ายทรงถือดอกบัวหรือ  พระหัตถ์ขวาทรงถือดอกบัว  และพระหัตถ์ซ้ายถือคัมภีร์
พระนางแบ่งตามวรรณะได้เป็น 3 วรรณะคือ- สิตปรัชญาปารมิตา หรือวรรณะขาว ประทับบนดอกบัวขาว พระหัตถ์ถือดอกบัวและคัมภีร์ ไม่มีปางดุร้าย- ปิตปรัชญาปารมิตา หรือวรรณะเหลือง พระหัตถ์ทำปางธรรมจักร รูปปั้นของวรรณะนี้พบมากในเกาะชวา- กนกปรัชญาปารมิตา หรือวรรณะทอง คล้ายวรรณะเหลืองแต่เพิ่มจำนวนดอกบัวและคัมภีร์ให้มากขึ้น เป็นที่นิยมในอินเดีย
นอกจากนี้ยังมีรูปของพระปรัชญาปารมิตาในแบบวัชรยาน ซึ่งมีหลายเศียร โดยมากมี 11 เศียร 22 กร พระหัตถ์ถือคัมภีร์ ดอกบัว ธนู ลูกศร ประคำ

**อ้างอิง**
 สุมาลี มหณรงค์ชัย. พระชินพุทธะทั้งห้า. กทม. ศูนย์ไทยธิเบต. 2548
หมวดหมู่:พระโพธิสัตว์
หมวดหมู่:พระสูตรในพระไตรปิฎกมหายาน
ถนนเจ้าคุณทหาร

ถนนเจ้าคุณทหาร (Thanon Chao Khun Thahan) เป็นถนนที่เชื่อมระหว่างถนนร่มเกล้า ถนนศรีนครินทร์-ร่มเกล้า และถนนฉลองกรุง ในพื้นที่แขวงคลองสามประเวศและแขวงลำปลาทิว เขตลาดกระบัง กรุงเทพมหานคร ระยะทางประมาณ 5.2 กิโลเมตร ตลอดระยะถนนเจ้าคุณทหารมีถนนที่สำคัญตัดผ่านดังนี้

**เส้นทาง**
 จุดเริ่มต้น ถนนร่มเกล้า (ทางแยกต่างระดับเจ้ากรีฑา) โดยมีแนวถนนต่อเนื่องจากถนนศรีนครินทร์-ร่มเกล้า- ทางแยกเข้าสถานีขนส่งสินค้าชานเมือง (ร่มเกล้า) โดยแยกนี้จะมีสะพานลอยข้ามแยก- ถนนคุ้มเกล้า- จุดสิ้นสุด ถนนฉลองกรุง (แยกเจ้าคุณทหาร)
หมวดหมู่:ถนนในกรุงเทพมหานคร
หมวดหมู่:ถนนในเขตลาดกระบัง